มงกุฎดอกหญ้า เบรกดราม่า ส่งความหวาน ปีโป้-เซียงเซียง เอาใจคนดู
เรตติ้งดีวันดีคืน ต้องยกให้ละครลูกทุ่ง มงกุฎดอกหญ้า ที่สนุกครบรส จนแฟนๆ ติดกันทั่วบ้านทั่วเมือง ซึ่งวันนี้มีเบื้องหลังภาพความน่ารักของพระนางคู่จิ้นรุ่นเล็ก ปีโป้-เซียงเซียง มาฝาก แต่จะเป็นฉากอะไรนั้น ไปดูกันเป็นฉาก เปิดฤดูลงแขกเกี่ยวข้าวประจำปีที่หมู่บ้านของ แพรว(เซียงเซียง) พายุ (ปีโป้) เลยขอมาร่วมแจมด้วยฉากนี้ผู้กำกับ ตั้ม-บรรเจิด ขนทีมงานและนักแสดงนับสิบชีวิต ไปถ่ายทำกันกลางทุ่งนาย่านปทุมธานี แม้วันนี้แดดจะร้อนเปรี้ยง แต่ดูปีโป้กับเซียงเซียงดูจะตื่นเต้นเป็นพิเศษ ที่จะได้ลงมือเกี่ยวข้าวจริงๆ ครั้งแรก ระหว่างซ้อมทั้งคู่ตั้งใจซ้อมจนรู้ขั้นตอนต่างๆ ครบครัน จากนั้นทั้งคู่ก็หยิบมือถือมาชักภาพเป็นที่ระลึก ทำเอาบรรยากาศการถ่ายทำฉากนี้ออกมาสนุกสนาน ผู้กำกับให้ทุกคนร้องเล่นเต้นออกมาในสไตล์ของตัวเองได้เต็มที่ จากนั้นก็สั่งเดินกล้องถ่ายจริงทันทีเริ่มตั้งแต่ ต่าย เซียงเซียง และปีโป้ พร้อมด้วยชาวบ้าน ออกมาร้องเล่นเต้นรำหน้าขบวนรถแห่กันอย่างสนุกสนาน เพื่อเปิดฤดูลงแขกเกี่ยวข้าว จากนั้นปีโป้ไม่รอช้าชวนกำปั่นลงไปลองเกี่ยวข้าวในทุ่งนา แต่ด้วยความที่เป็นมือสมัครเล่นเลยท่าทางดูเก้ๆ กังๆ จน เซียงเซียงเห็นแล้วทนอดตะโกนแซวลั่นทุ่งไม่ได้ หลังเกี่ยวข้าวเรียบร้อยก็ถึงคิวเซียงเซียงจะต้องไปฝัดข้าว งานนี้เซียงเซียงพร้อมมาก เพราะฝึกมาตั้งแต่เช้า แต่แหม ฝัดข้าวอย่างเดียวก็ดูธรรมดาไป ผู้กำกับเลยบอกให้เซียงเซียงฝัดข้าวไปเต้นเข้าจังหวะไปด้วย ซึ่งเซียงเซียงก็ไม่ทำให้ผิดหวัง สักพักปีโป้ที่ยืนดูอยู่คันไม้คันมือ ขอออกมาแจมกับเซียงเซียง เต้นไปไม่วายหยอดมุกจีบเซียงเซียง เรียกเสียงหัวเราะจากชาวบ้านกันยกใหญ่ติดตามชมความน่ารักของหนุ่มปีโป้และสาวเซียงเซียง ฉากนี้ได้ในละคร มงกุฎดอกหญ้า คืนวันพฤหัสบดีที่ 23 เมษายนนี้ เวลา 1 ทุ่มตรง ทางช่องวัน31อ่านเรื่องนิยายไทยรัฐทุกเรื่อง คลิก
เรตติ้งดีวันดีคืน ต้องยกให้ละครลูกทุ่ง มงกุฎดอกหญ้า ที่สนุกครบรส จนแฟนๆ ติดกันทั่วบ้านทั่วเมือง ซึ่งวันนี้มีเบื้องหลังภาพความน่ารักของพระนางคู่จิ้นรุ่นเล็ก ปีโป้-เซียงเซียง มาฝาก
มงกุฎดอกหญ้า,นิยาย,ช่องวัน31,ปีโป้,เซียงเซียง,ละคร